paragraph_text: Utemeljiteljicom hrvatske frazeologije smatra se akademkinja Antica Menac, koja je u časopisu Jezik (god. 18, sv. 1, 1970.) objavila prvi frazeološki rad „O strukturi frazeologizama”, u kojemu utire temelje budućih frazeoloških istraživanja. Osamdesetih godina XX. st. djelovanjem Škole pokrenut je nakladnički niz Mali frazeološki rječnici, a 1982. Josip Matešić izdaje prvi frazeološki rječnik hrvatskoga jezika.